Vuokravakuustiliksi avataan yrityksen käyttötili. Avaus tehdään puhelintapaamisessa. Tili annetaan vakuudeksi jonkun pääsopimuksen täyttämiseksi. Vuokrasopimuksen lisäksi vakuustili voidaan avata lainasopimuksen ja työ- tai tavarantoimitussopimuksen pantiksi. Panttaus perustuu tilinomistajan ja pantinsaajan väliseen sopimukseen, jossa on sovittu panttausehdot. Tili avataan vuokralaisen nimelle. Sekä vuokralaiselle että vuokranantajalle annetaan Tilivarojen panttausilmoitus -lomake todisteeksi tilin avaamisesta. Samalla lomakkeella vuokranantaja luopuu oikeuksistaan tiliin vuokrasuhteen päättyessä. Vuokravakuuden ominaisuudet: Vuokranantaja voi nostaa tililtä varoja ilman pankin tai vuokralaisen suostumusta.  Jos vuokranantaja nostaa tililtä kaikki varat, on hänellä samalla oikeus lopettaa tili  Vuokravakuus voidaan siirtää, mikäli vuokranantaja vaihtuu  Jos tilinomistaja haluaa, pankki toimittaa hänelle tiliotteen tai asiakas voi itse seurata tilitapahtumia verkkopankin kautta. Tilivarojen panttausilmoitus -lomakkeesta veloitetaan hinnaston mukainen palkkio.  Tilinavauksessa tarvitaan vuokrasopimuksen tietoja, joten vuokrasopimus tulee toimittaa pankille tiliä avattaessa. Vuokravakuustilin avauksen voit tehdä puhelintapaamisessa, johon voit varata ajan soittamalla Nordea Business Centreen p. 0200 2121Avautuu uuteen ikkunaan (pvm/mpm).